Som forfatter er han mest kjent for den 12 binds historiske romanserien (2002–2003) om samisk utvandring til Alaska i 1890-årene. «Første gang jeg hørte denne historien, var i 1989 da jeg leste boken av Ørnulv Vorren. Historien om de amerikanske myndighetene som fikk samer til å komme til Alaska for å lære eskimoene reindrift.» Serien er også utgitt på samisk. I 2022 utkom hele serien som lydbøker på Cappelen-Damm. Johansen er medlem av Norsk Forfattersentrum og Forfatterforbundet, og medlem av Nordnorsk Forfatterlag (NnF) siden 1973. Har sittet i styret for NnF flere ganger. Utga det første medlemsbladet for NnF i stensilert/-trykket utgave, og startet og driftet også NnFs nettside noen år, til begge ble overtatt av mer profesjonelle krefter i forfatterlaget. Johansen er nå NnF-medlemmet med lengst fartstid.